טירת מונטה כריסטו

טירת מונטה כריסטו (בצרפתית: Château de Monte-Cristo) היא טירה בצרפת, שנבנתה לפי הזמנתו של אלכסנדר דיומא האב ונועדה לשמש למגוריו ולמקום בו יוכל להתרכז בכתיבה. הטירה נבנתה בין השנים 1844–1847 על ידי האדריכל היפוליט דוראן בפארק בגודל תשעה דונמים, בסגנון אנגלי, בפורט-מארלי, אִיוְולִי֫ן. המבנה הוקם בסגנון נאו-רנסאנס עם שלוש קומות מעל קומת הקרקע והמרתפים. על הכן של דלת הכניסה, ניצב שלט האצולה עם שלושה נשרים של ממשפחת דייווי דה לה פאיטרי, שאליה השתייך דיומא, מלווה במוטו האישי של המחבר: "J'aime qui m'aime". ארמון ד'איף בחלק מהקרקע היה אגם קטן ובמרכזו אי מלאכותי, עליו הוקם ארמון בן שתי קומות בנוי מלבנים אדומות ולבנות. בארמון זה נהג דיומא לעבוד בקומת הקרקע ולנוח בקומה השנייה. שם הארמון מרמז למקום הכליאה של גיבור הספר הרוזן ממונטה כריסטו. אחרי דיומא מהפכת 1848 פגעה קשה בהכנסותיו של דיומא והתיאטרון ההיסטורי שלו פשט רגל. בשנת 1853 מכר דיומא, בלחץ הנושים, את האחוזה. מכאן ואילך היא עברה מיד ליד עד שהתדרדרה. בשנת 1969, שלוש הקומונות של פורט-מארלי, פק, מרלי-לה-רואה ואגודת ידידי אלכסנדר דיומא רכשו את האחוזה והחלו לשקם אותה. בשנת 1975 סווגה האחוזה כמונומנט היסטורי של צרפת, ובשנת 1987 נרשמה ככזו. חזיתות הבניין, גגות הבניין, חדר האורחים המורי בקומה השנייה, שאטו ד'איף, הגשר והפארק, הכניסה לשטח הטירה עם בנייני שירות ומזרקות נמצאים תחת הגנה. לקריאה נוספת ARTICLES Alexandre Dumas and Monte-Cristo (באנגלית) קישורים חיצוניים אתר האינטרנט הרשמי של טירת מונטה כריסטו הערות שוליים